CELEX: 62011TB0382
Language: el
Date: 2012-07-09 00:00:00
Title: Υπόθεση T-382/11: Διάταξη του Γενικού Δικαστηρίου της 9ης Ιουλίου 2012 — Pigui κατά Επιτροπής (Προσφυγή κατά παραλείψεως — Λήψη θέσεως — Αίτηση περί εκδόσεως δικαστικής διαταγής — Προδήλως απαράδεκτο)

8.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/9
            
         Διάταξη του Γενικού Δικαστηρίου της 9ης Ιουλίου 2012 — Pigui κατά Επιτροπής
   (Υπόθεση T-382/11) (1)
   
   (Προσφυγή κατά παραλείψεως - Λήψη θέσεως - Αίτηση περί εκδόσεως δικαστικής διαταγής - Προδήλως απαράδεκτο)
   2012/C 273/14
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Cristina Pigui (Strejnic, Ρουμανία) (εκπρόσωπος: M. Alexe, δικηγόρος)
   
      Καθής: Ευρωπαϊκή Επιτροπή (εκπρόσωποι: J. Enegren και D. Roussanov)
   
      Αντικείμενο
   
   Προσφυγή κατά παραλείψεως με αντικείμενο τη διαπίστωση ότι η Ευρωπαϊκή Επιτροπή παρανόμως δεν έλαβε θέση επί της αιτήσεως της προσφεύγουσας με την οποία ζητούσε, καταρχάς, αφενός, σύμφωνα με τα άρθρα 4 και 15 της αποφάσεως 1720/2006/ΕΚ του Ευρωπαϊκού Κοινοβουλίου και του Συμβουλίου, της 15ης Νοεμβρίου 2006, για τη θέσπιση προγράμματος δράσης στον τομέα της διά βίου μάθησης (ΕΕ L 327, σ. 45), την κίνηση έρευνας σχετικά με το online Master που διοργανώνεται από την European Online Academy (Ευρωπαϊκή Ακαδημία Online) (EOA), ιδρυθείσα από το Centre international de formation européenne (Διεθνές Κέντρο Ευρωπαϊκής Καταρτίσεως) (CIFE), σε συνεργασία με την έδρα Jean-Monnet του πανεπιστημίου της Κολωνίας (Γερμανία), και, αφετέρου, τη λήψη όλων των μέτρων που προβλέπονται από το άρθρο 6 της προπαρατεθείσας αποφάσεως προκειμένου να εμποδισθεί η εκ νέου τέλεση των παρανόμων πράξεων που διεπράχθησαν, εν συνεχεία, την επαναφορά στην αρχική τους κατάσταση των θιγέντων από τις παρανομίες αυτές ή, τουλάχιστον, της προσφεύγουσας και, τέλος, τον τερματισμό της χρηματοδοτήσεως του εν λόγω master σε περίπτωση που δεν τηρηθούν οι θεμελιώδεις αρχές που αφορούν τα ανθρώπινα δικαιώματα, στα οποία αναφέρεται το άρθρο 1, παράγραφος 3, στοιχείο θ', της εν λόγω αποφάσεως, καθώς και οι οικείες αρχές του δικαίου της Ευρωπαϊκής Ένωσης.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως προδήλως απαράδεκτη.
            
         
               2)
            
            
               Καταδικάζει την Cristina Pigui στα δικαστικά έξοδα.
            
         
      (1)  EE C 282 της 24.9.2011.